
tancima, kongresima, štrajkovima kao i sastavljanju važnih doku- 
menata, među kojima je i Amijenska povelja (1906.) kojom se revo- 
lucionarni sindikalizam proglasio nezavisnim od političkih partija. 
Nakon jednog štrajka koji je 1908. ugušen uz prolivanje krvi, mnogi 
militanti CGT-a su pohapšeni, i Puže je proveo više od dva meseca 
u zatvoru. Iako narušenog zdravlja, do kraja života je bio aktivni 
revolucionarni sindikalista. Umro je 1920. godine. 

Biografija 


Emil Puže (Emil Pouget)je rođen 1860. u Rodezu, u oblasti Avej- 
ron u Francuskoj. Još kao srednjoškolac počeo je da se bavi novi- 
narstvom, i već je njegov prvi list bio zabranjen. Kada mu je umro S adržaj 
očuh 1875. morao je da napusti školu da bi se izdržavao, radeći u 
knjižari. Nakon posla, prisustvovao je sastancima mnogih tadaš- 

devetnaest godina učestvuje u osnivanju prvog udruženja zaposle- OBRAZOVANJE ZA SPROVOĐENJE RAZVLAŠĆIVANJA = 7 
nih u knjižarama. REVOLUCIJA JE DELO SVAKODNEVNIH AKCIJA .... 9 

Uvek aktivan, kako u pisanju pamfleta, tako i u demonstracija- NEOPHODNOST TRUDA ........+....+...... 10 
ma, 1883. je uhapšen nakon marša nezaposlenih i gladnih koji je KATASTROFALNO ČUDO .+................ 11 
završen sukobom sa policijom, pod optužbom da je izvršio oruža- TAKOZVANI "GVOZDENI ZAKON"... ....0..... 12 
nu pljačku. Zapravo, pomagao je Lujzi Mišel da odbije nasrtaje po- NOVI FAKTOR: VOLJA RADNICE! ............ 13 

pomilovan pod pritiskom Rošefora (poznatog žurnaliste i bivšeg U VELIKOM ZLU NIJE SEME POBUNE! .......... 17 

direktnoj akciji i generalnom štrajku, i uvek se protivio socijalis- Biografija: 1 ne seg ir JE Pe S ke BG 26 


tima koji su ubeđivali proletarijat da je osvajanje političke vlasti 
i državne uprave korak do revolucije. Oštrim pamfletima i novin- 
skim člancima komentarisao je sve važne događaje koji su uticali 
na položaj radničke klase u Francuskoj, i kada je predsednik Kar- 
no ubijen 1894. u atentatu, morao je da pobegne u London jer je 
francuska vlada krenula u otvoreni sukob i hapšenje revolucionara 
i revolucionarki. 

Sledeće godine se vratio u Francusku i nastavio aktivnosti, na- 
ročito u okviru sindikata CGT (Generalna konfederacija rada), u 
kojem je kao pomoćnik-sekretar bio zadužen za štampanje prvog 
potpuno proleterskog nedeljnika u Francuskoj — Glasa naroda (La 
Voix du Peuple). Puže je aktivno učestvovao u radu CGT-a, na sas- 

Naša hipoteza u vezi pada Bastilje primenjiva je na sve revolu- 
cionarne događaje: stavite ih na test hipotetičkog referenduma i 
izvešćete slične zaključke. 


Ne! Ne postoji lek zasnovan na izborima ili referendumu koji mo- 
že da zameni pribegavanje revolucionarnoj sili. Ali ovde moramo 
da budemo vrlo precizni: takvo pribegavanje sili ne podrazumeva 
da mase spavaju. Naprotiv! I ona je onoliko efektivnija, koliko su 
mase nadarenije prosvetljenijom svešću. 


Da bi napokon izbila i uspela ekonomska revolucija koju kapita- 
lističko društvo nosi u sebi, i da bi se onemogućilo vraćanje unazad 
i divlja kontrareakcija, one koje rade na ovom velikom poduhvatu 
moraju da znaju šta i kako žele. One moraju biti svesni faktori, a 
ne vođene impulsom! Sad, da ne bude nikakve zabune, brojčana 
snaga je sa revolucionarnog gledišta stvarno efikasna jedino ako 
je ispunjena inicijativom individua, njihovom spontanošću. Sama 
brojnost nije ništa više od mase neodlučnih koji mogu da se upore- 
de sa gomilom nepokretne materije, to su žrtve impulsa koji dolaze 
spolja. 


Stoga je jasno da direktna akcija, proglašavajući da je upotreba 
sile neizbežna, postavlja osnovu za uništenje vlasti sile i nasilja, sa 
ciljem da je zameni društvom zasnovanim na svesnosti i slobod- 
nom dogovoru. I to upravo zbog toga što, u starom društvu autori- 
tarnosti i eksploatacije, predstavlja popularizaciju kreativnih ideja 
koje oslobađaju ljudsko biće: razvoj individue, oplemenjivanje vo- 
lje i naelektrisavanje za akciju. 


Tako dolazimo do zaključka da direktna akcija, pored toga što 
je saputnica društva, nosi u sebi vrednost kao moralno razvijanje, 
zbog toga što oplemenjuje i uzdiže one koje prožima, oslobađajući 
ih iz ludačke košulje pasivnosti i nagoneći ih da zrače snagom i 
lepotom. 

ko rasprostranjenih nadanja bile čudesne mogućnosti pripisivane 
opštem pravu glasa. Istina, pogodnije je verovati u svemoć opšteg 
prava glasa, ili čak u referendum, nego gledati stvari onakvim kak- 
ve zaista jesu: to nas pošteđuje potrebe da delujemo — ali nam, sa 
druge strane, ekonomsko oslobođenje ne čini ni malo bližim. 

Na kraju svake analize, uvek moramo da se vraćamo ovom ne- 
minovnom zaključku: pribeći sili! 

Ipak, činjenica da neki metod glasanja, neka procedura referen- 
duma itd. nije ni blizu mogućnosti da nadoknadi obim i intenzitet 
revolucionarne svesti, ne bi trebalo da se interpretira kao dokaz 
protiv njihove relativne vrednosti. Od referenduma, recimo, mo- 
že biti određene koristi. U određenim slučajevima, pribeći njemu 
može biti najbolji izbor. U slučajevima koji su precizirani i jasni, 
ovaj metod je podesan za obuhvatanje mišljenja radnica. Pored to- 
ga, revolucionarne sindikalne organizacije mogu da ga koriste ako 
se ukaže potreba (a ovo važi i za one koje, ne oslobodivši se pot- 
puno od stega kapitalizma, traže intervenciju Države, tako i za one 
koje su otvoreno revolucionarne). I ovo je oduvek bio slučaj! Ni 
jedne ni druge nisu čekale pokušaj da se to zaokruži u sistem, niti 
da se to provuče kao prateći proizvod direktne akcije. 

Zbog toga je apsurdno tvrditi da je referendum protivan revolu- 
cionarnoj metodi — kao što je apsurdno tvrditi da je njen neizbežni 
dodatak. To je mehanizam za kvantitativno merenje i potpuno je 
nepodesan za kvalitativne procene. Zbog toga nije preporučljivo da 
se zavisi od njega kao od poluge pomoću koje je moguće isčupati 
kapitalističko društvo iz osnove. Čak i kada bi postao češći, njegova 
praksa ne bi mogla da zameni inicijativu i neophodnu energičnost 
koja je potrebna kada kucne čas ove ideje. 

Zaista je nezrelo govoriti o referendumu kada je u pitanju revo- 
lucionarna akcija kao što je napad na Bastilju ... Da se Garda nije 
pridružila narodu tog 14. jula 1789, da se svesna manjina nije odluči- 
la za napad na tvrđavu ... da je prvo pokušano da se referendumom 
odluči sudbina ovog užasnog zatvora, najverovatnije bi on i dalje 
dominirao ulazom u Antoine kvart... 

ŠTA ZNAČI "DIREKTNA AKCIJA" 


Direktna akcija je simbol revolucionarnog sindikalizma u akci- 
ji. Ova formula predstavlja dvostruku borbu — protiv eksploataci- 
je i ugnjetavanja. Ona predstavlja, svojom unutrašnjom jasnoćom, 
pravac i smer težnji radničke klase u nemilosrdnom napadu na ka- 
pitalizam.Direktna akcija je tako jasna ideja, tako očigledna, da je 
samo izgovaranje tih reči definiše i objašnjava. Ona znači da radnič- 
ka klasa, u stalnoj pobuni protiv aktuelne situacije, ništa ne očekuje 
od drugih ljudi, sila ili pokreta, već stvara sopstvene uslove borbe 
i u sebi iznalazi sredstvo za svoje akcije. To znači da se, nasuprot 
postojećem društvu koje prepoznaje samo građane, izdiže proizvo- 
đačica. I da ta proizvođačica, uviđajući da se svaka društvena gru- 
pa zasniva na sistemu proizvodnje, namerava da direktno napadne 
kapitalistički model proizvodnje sa ciljem da ga transformiše, eli- 
minišući poslodavca i time postižući suverenitet na radnom mestu 
— osnovni preduslov za uživanje prave slobode. 


ODBIJANJE PARLAMENTARIZMA 


Stoga, direktna akcija znači da se radnička klasa posvećuje slo- 
bodi i autonomiji, umesto da kleči pred principom autoriteta. Upra- 
vo zahvaljujući tom principu autoriteta, osnovi modernog sveta — 
čija je najnovija inkarnacija Demokratija — ljudskom je biću, ve- 
zanom hiljadama konopaca, i moralnih i materijalnih, uskraćena 
svaka mogućnost da iskaže volju i inicijativu. 

Na ovom odbacivanju parlamentarizma — lažnog, licemernog, 
kao najsavršenije forme kristalizacije autoriteta — zasniva se sav 
sindikalistički metod. Tako se direktna akcija jednostavno pokazu- 
je kao otelotvorenje principa slobode i njenog realizovanja u masa- 
ma; ne više kao apstraktna, maglovita, nerazlučiva forma, već kao 
jasna, praktična ideja koja inspiriše buntovništvo koje ovo vreme 
zahteva: to je uništenje duha pokornosti i razočaranja koji degra- 


dira individue i pretvara ih u dobrovoljne robinje — nasuprot tome 
direktna akcija predstavlja cvetanje duha pobune, faktora koji ra- 
zvija ljudska društva. 


Ovaj fundamentalni i potpuni rascep između kapitalističkog 
društva i sveta rada, sadržan u direktnoj akciji, izrazilo je u svom 
motu Međunarodno udruženje radnica/ka: "Oslobođenje radnica/ 
ka biće delo samih radnica/ka". To je doprinelo ostvarenju pome- 
nutog rascepa, preko pridavanja odlučujuće važnosti ekonomskim 
udruženjima. Međutim, još uvek nije bilo jasno kakav im se značaj 
pridaje. Ipak, MUR je naglasilo da socijalna transformacija mora 
da krene odozdo, i da su političke promene samo posledica izme- 
na u sistemu proizvodnje. Zbog toga je ono pozdravljalo angažman 
strukovnih udruženja i, prirodno, opravdavalo način na koji su ona 
iskazivala svoju vitalnost i uticaj, koji je odgovarao njihovom biću 
— a to je ništa drugo nego direktna akcija. 


Direktna akcija je, zapravo, normalno delovanje sindikata i nji- 
hov razlog postojanja; bila bi obična budalaština da se takva udru- 
ženja ograniče na puko povezivanje zaposlenih, sa ciljem da se bo- 
lje prilagode sudbini koju im je odredilo buržoasko društvo — pro- 
izvodnji za druge. Potpuno je očigledno da se u sindikatima osobe 
koje nemaju precizno definisan pogled na društvo okupljaju s ci- 
ljem samoodbrane, da bi se borile direktno, i kao individue. Tu ih 
privlači zajednica interesa; one ka tome instinktivno teže. Tu, u toj 
kolevci života, deluje vrenje, izražavanje i obrazovanje; sindikat po- 
diže svest radnica koje su još uvek zaslepljene predrasudama koje 
je u njih ulila vladajuća klasa; on im širom otvara oči pred neop- 
hodnošću borbe, otpora; on ih priprema za socijalnu borbu usme- 
ravajući njihove združene napore. Iz takvog poučavanja sledi da 
svaka individua mora da se bori bez prebacivanja na druge zadatka 
da se bore u njeno ime. Ovakvom pripremom je individua prože- 
ta smislom o sopstvenoj vrednosti, i u uzdizanju te vrednosti leži 
plodna snaga direktne akcije. Ona uređuje ljudski potencijal, snaži 
karakter i usmerava energiju. Ona nas uči samouverenosti! I samo- 


vu vlast — čija je legalnost samo tanki konac licemerja, stvorena da 
prikrije duboko ukorenjeno nasilje. 

Držani u pokornosti obrazovanjem koje im je nametnuto, i ispu- 
njeni predrasudama, ljudi moraju da učine značajan napor da se 
osveste. Čak i kada sve to zbace, daleko od toga da se prepuštaju 
opravdanom besu, oni deluju po principu manjeg otpora: traže i 
drže se puta koji im deluje najkraći i najmanje prožet preprekama. 
Oni su kao voda koja prati obalu idući ka moru, mirni ovde, uzbur- 
kani tamo, zavisno od toga da li naiđu na manje ili veće prepreke. 
Sigurno, oni će dići revoluciju, ma kakve da su im prepreke posta- 
vili privilegovani: ali će napredovati isprekidano i sa oklevanjem, 
što je rezultat njihove miroljubivosti i želje da izbegnu ekstremna 
rešenja. Stoga, kada sila naroda, gazeći prepreke pred sobom, pro- 
đe staro društvo kao revolucionarni uragan, to će biti zato što joj 
nije preostao drugi put. Zaista, nema sumnje da se ova sila ne bi 
manifestovala nasilnim akcijama, već bi pokazala svoju miroljubi- 
vu, dostojanstvenu i mirnu stranu, samo da je mogla da se iskaže 
bez ometanja, prateći liniju manjeg otpora. Nije li reka, koja teče ka 
moru olimpijskom ali nezaustavljivom tromošću, sazdana od slič- 
nih molekula koji, kotrljajući se žestoko kroz strme kanjone, lome 
prepreke na svom putu? Isto važi i za silu naroda. 


ILUZORNA SREDSTVA ZA UBLAŽAVANJE 
BOLOVA 


Međutim, s obzirom da se ljudi neće latiti sile iz pukog zadovolj- 
stva, bilo bi opasno nadati se da će takve mere biti izbegnute koriš- 
ćenjem parlamentarnih i demokratskih sredstava za ublažavanje 
bolova. Nema sistema glasanja — ni referenduma, niti bilo koje dru- 
ge procedure koja bi pretendovala da bude rešenje za želje ljudi 
— zahvaljujući kojem bi revolucionarna kretanja mogla da se pre- 
duprede. Pribeći iluzijama ovakve vrste bilo bi ravno propadanju 
natrag u nesrećna iskustva prošlosti, kada su u centru pažnje širo- 

ba da bude da parališemo nesvesnu snagu koju deo radničke klase 
daje svojim vladarima. 

Kada se to postigne, još uvek ostaje da se slomi moć parazitske 
manjine kako treba — i bila bi kobna greška ako bi se to smatralo 
beznačajnim. 

To je, u grubim crtama, posao koji pada na svesne radnice. 


NEMINOVNO NASILJE 


Što se tiče predviđanja uslova i trenutka odlučujućeg sukoba iz- 
među snaga prošlosti i budućnosti, to pripada svetu hipoteza. Ono 
u šta možemo biti sigurni, to je da će ga pripremiti i da će mu pret- 
hoditi manje ili više iznenadni rezovi, sukobi i kontakti. I druga 
stvar u koju možemo biti sigurni je da se snage prošlosti neće same 
povući, niti kleknuti. Eto, upravo je taj slepi otpor progresu ono što 
je, u prošlosti, najčešće obeležavalo dostignuća socijalnog progresa 
brutalnošću i nasiljem. To nikad ne možemo previše da naglasimo: 
odgovornost za takvo nasilje nije na ljudima koji gledaju u buduć- 
nost. Da bi se ljudi odlučili na neograničeni otpor, oni do toga mo- 
raju biti dovedeni silom prilika: oni posegnu za silom samo nakon 
što je dugotrajno iskustvo pokazalo da je nemoguće nastaviti miro- 
ljubivim putem — pa čak i u tom slučaju — njihovo nasilje je samo 
blagi i ljudski odgovor na preterano i varvarsko nasilje njihovih 
gospodara. 

Da su ljudi po prirodi nasilni, oni ni dvadeset četiri časa ne bi 
trpeli život pun bede, oskudice i teških udaraca — prožetih pokva- 
renošću i kriminalom — koji im je nametnut od strane parazitske, 
eksploatatorske manjine. Ovde ne moramo da pribegavamo filozof- 
skim objašnjenjima da bismo pokazali da ljudi nisu rođeni "ni dobri, 
ni loši", i da postaju jedno ili drugo pod uticajem okoline i okolnos- 
ti. Pitanje može da se reši svakodnevnim opažanjem: nesumnjivo 
je da ljudi, emotivni i mekog srca, ne iskazuju nikakvu posebnu 
nasilnost koja karakteriše vladajuću klasu i koja omogućava njiho- 

pouzdanju! Uči nas da budemo sami svoji gospodari! Da radimo za 
sebe! 

Sad, ako s tim uporedimo metode koje se koriste u demokratskim 
udruženjima i grupama, videćemo da one nemaju ništa zajedničko 
sa ovom konstantnom težnjom uzdizanja svesti, niti sa navikava- 
njem na akciju koja izbavlja ljudsku jedinku iz stega pasivnosti i 
bezvoljnosti, u koju demokratizam teži da je zatvori i paralizuje. 
Direktna akcija je uči da jača volju, a ne poslušnost, da dosegne 
nezavisnost, umesto da se oslanja na predstavnike. Čineći to, ona 
menja smer društvene orijentacije tako da ljudske energije — umes- 
to da se prazne u bezopasnim i depresivnim aktivnostima — izvlače 
iz svoje opravdane potrošnje neophodnu hranu za dalji razvoj. 


OBRAZOVANJE ZA SPROVOĐENJE 
RAZVLAŠĆIVANJA 


Pre pedeset godina, negde oko 1848. kada su republikanci još 
uvek verovali u nešto, priznali su koliko je iluzoran, pun laži i ne- 
moćan bio predstavnički sistem, i tragali su za načinom na koji 
će nadomestiti nedostatke. Ritinghauzen, suviše hipnotisan politič- 
kom napirlitanošću, mislio je da je rešenje pronašao u obliku "di- 
rektnog predstavništva". Prudon, sa druge strane, nagoveštavajući 
revolucionarni sindikalizam, govorio je o dolazećem ekonomskom 
federalizmu koji će zaobići — punom superiornošću života — steril- 
ne ideje cele političke nameštaljke; ekonomski federalizam, kojeg 
će izroditi radničke organizacije, predstavljao bi oporavak određe- 
nih korisnih funkcija na osnovu kojih Država gradi iluziju razloga 
za svoje postojanje, i u isto vreme bi vodio eliminisanju njenih po- 
gubnih, ograničavajućih i represivnih funkcija, pomoću kojih se 
održava kapitalističko društvo. 

Ali da bi ovo društvo postalo moguće, potrebno je da se u ok- 
viru postojećeg društva udruže one koje će i omogućiti da se to 
dogodi. To je posao koji će sprovesti radnička klasa. Baš kao što se 


zgrada gradi od temelja, tako će odozdo krenuti i ovaj unutrašnji 
poduhvat koji uključuje, kako rušenje odnosa koji čine stari svet, 
tako i izgradnju novog. Više se ne radi o preuzimanju Države, niti 
o petljanju sa njenim zupčanicima ili menjanju funkcionera: cilj je 
da se transformiše mehanizam proizvodnje, tako što će se oterati 
gazde iz radionica i fabrika, i proizvodnja za profit zameniti zajed- 
ničkom proizvodnjom, za dobrobit svih... a logična posledica toga 
je uništenje Države. 

Razvlašćivanje je već počelo; korak po korak ono se sprovodi u 
svakodnevnim borbama protiv današnjeg gospodara proizvodnje, 
kapitaliste; njegove privilegije se umanjuju i nagrizaju, opravda- 
nost njegovog vođstva i vladanja se osporava, a ono što ubira od 
proizvoda svačijeg rada sa izgovorom da se radi o kompenzaciji 
uloženog kapitala — smatra se pljačkom. Tako se on, malo po ma- 
lo, odstranjuje iz preduzeća — sve dok ne dođe vreme da se izbaci 
potpuno i zauvek. 

Sve ovo, ovo nagrizanje iznutra, koje se pojačava i širi svakog 
dana, predstavlja žestinu direktne akcije. I kada, nakon što poveća 
snagu i svest, radnička klasa postane spremna da preuzme sredstva 
— i počne to da radi — i to će biti direktna akcija! 

Kada počne razvlašćivanje kapitala, i kada železničke kompanije 
otkriju da su njihove akcije — "diplome" finansijske aristokratije — 
postale bezvredne, i kada parazitska svita direktora i drugih mag- 
nata više ne bude mogla da preživi u dokolici, vozovi će nastaviti da 
voze ... A to će biti zato što će železničke radnice uzeti stvari u svo- 
je ruke; preokrenuvši se iz borbene grupe u proizvodno udruženje, 
njihov će revolucionarni sindikat tada preuzeti upravljanje — ne vi- 
še sa ciljem sticanja lične koristi, niti iz nekih prosto korporativnih 
motiva, već zarad dobrobiti zajednice. 

Ono što će se desiti sa železnicom, sprovešće se u svakoj sferi 
proizvodnje. 

Ali da bi ovaj poduhvat likvidiranja starog sveta uspeo, radnič- 
ka klasa mora da bude upoznata sa uslovima za realizovanje novog 
društvenog poretka, i mora da stekne sposobnost i želju da to sa- 


ne bi mogla da održi vlast ni jedan dan, ni jedan jedini sat! Ova ma- 
njina crpi svoju snagu iz tupe poslušnosti svojih žrtava: upravo su 
te žrtve — izvor celokupne snage — one koje, žrtvujući se za klasu 
koja živi na njihovim leđima, stvaraju i razvijaju Kapital i održavaju 
Državu. 

Sad, da bi se ova manjina svrgla nije dovoljno (niti danas, niti 
u prošlosti) da se razrežu društvene laži koje im služe kao princi- 
pi, niti da se obelodani njihova neravnopravnost i detaljišu njeni 
zločini. Protiv gole sile je ideja, svedena na puku moć uveravanja, 
razbijena pre nego što se i pokrene. Radi se o tome da je ideja, ma 
koliko divna bila, samo gomila balončića ako nije podržana silom, 
ako nije njome prožeta. 

Šta je, dakle, potrebno da se zaustavi nesvesno žrtvovanje većine 
uživanjima lopovske manjine? 

Uspostavljanje sile koja je sposobna da parira onome što bogata 
i vladajuća klasa izvlači iz neznanja zavedenih ljudi. Na svesnim je 
radnicama da upravo takvu silu stvore: radi se o tome da one koje 
žele da se oslobode jarma koji im je nametnula većina, reaguju pro- 
tiv tolike pasivnosti, da potraže jedna drugu, formulišu određene 
zajedničke interese i postignu dogovor. 

Najvažniji posao revolucionarnog stapanja i jedinstva sprovodi 
se unutar revolucionarnog sindikata: tu se formira manjina koja 
raste, težeći da postigne dovoljnu snagu da — za početak — parira, 
a potom i da uništi sile eksploatacije i ugnjetavanja. 

Ovaj potencijal za propagandu i akciju prvo teži da prosvetli one 
koji, angažovani kao branitelji buržoaske klase, nastavljaju depre- 
sivnu sagu o robovima koje su njihovi gospodari naoružali da bi 
se borili protiv pobunjenika koji obećavaju oslobođenje. Teško da 
bi ovom pripremnom poslu moglo da se posveti previše pažnje. U 
stvari, potrebno je da shvatimo kakav umrtvljeni potencijal pred- 
stavlja militarizam. Naoružani narod je uvek suprotstavljen svojim 
rođacima, bolje naoružanim. Postoji mnoštvo istorijskih dokaza da 
je svaki narodni ustanak koji nije uživao ni neutralnost ni podršku 
ljudi u uniformi — tj. armije — propao. Zbog toga naš stalni cilj tre- 

SILA I NASILJE 


Direktna akcija, kao manifestacija radničke snage i odlučnosti, 
pokazuje se u skladu sa situacijom i okolnostima, kroz poteze koji 
mogu biti nekad blagi kao melem, ali koji isto tako mogu biti i vrlo 
nasilni. Radi se samo o tome šta je potrebno. 

Dakle, nema neke specifične forme direktne akcije. Neki ljudi 
vrlo plitkog uma smatraju je orgijom lomljenja prozora. Ovakva 
definicija — koja veseli srca staklorezaca — predstavlja vrlo ograni- 
čeni pogled na ovo iskazivanje proleterske moći. Ona svodi direk- 
tnu akciju na manje-više impulsivni potez, a to znači da ignoriše 
ono što predstavlja njenu najveću vrednost, i zaboravlja da je ona 
simbolički zakon radničke pobune. 

Direktna akcija predstavlja primenjivanje radničke moći u kre- 
ativne svrhe: to je sila koja rađa novi zakon — dosezanje socijalne 
pravde! 

Sila se nalazi u pozadini svakog pokreta i svake akcije i, što je 
najvažnije, ona je kulminacija pokreta i akcije. Život je primenji- 
vanje sile, i bez nje postoji samo nesvesnost. Ništa se ne iskazuje, 
ništa se ne materijalizuje ako nje nema. 

Da bi bolje čuvali zavesu pred našim očima i da bi nas držali 
pod svojim jarmom, naši klasni neprijatelji ubeđuju nas da stvarna 
pravda ne sme da posegne za silom. Suludih li eksploatatora! U ne- 
dostatku sile, pravda je samo budaljenje i laž. Strašno mučeništvo 
ljudi kroz vekove svedoči tome: iako su njihovi ciljevi bili pravedni, 
njih je sila u službi religijskih autoriteta i svetovnih vladara slomila 
i zgazila: sve u ime neke pretpostavljene pravde koja nije bila ništa 
drugo nego monstruozna nepravda. I to mučeništvo se nastavlja! 


MANJINA PROTIV VEĆINE 


Radne mase su uvek eksploatisane i ugnjetavane od strane para- 
zitske manjine koja, kada bi se oslonila samo na svoje sposobnosti, 

ma shvati: nailazeći na poteškoće koje će se pojavljivati, ona mora 
da se osloni jedino na sopstveni trud, na sposobnosti koje u sebi 
poseduje, a ne na milost "posrednika", svetih Ljudi, ovih novih spa- 
sitelja. U slučaju ovog drugog, eksploatacija neće biti ukinuta, već 
će opstajati u novom obliku. 


REVOLUCIJA JE DELO SVAKODNEVNIH 
AKCIJA 


Stoga, da bi se pripremio put, ograničavajuće ideje i mrtve formu- 
le koje važe za tvrdokornu prošlost moraju biti zamenjene idejama 
koje nas usmeravaju ka preko potrebnoj demonstraciji volje. Ove 
nove ideje će, svakako, slediti iz sistematskog sprovođenja metoda 
direktne akcije. One će, u stvari, iz postojeće snažne autonomije 
i ljudske solidarnosti, biti intenzivirane praktičnom akcijom koja 
rađa i oblikuje ideju zamene aktuelnog nereda u društvu formom 
organizovanja u kojoj ima mesta samo za rad, i u kojoj će svaka 
individua biti slobodna da izrazi svoju ličnost i svoja interesovanja. 

Ovaj poduhvat postavljanja osnove budućnosti je, zahvaljujući 
direktnoj akciji, u skladu sa svakodnevnom borbom. Taktička su- 
periornost direktne akcije leži upravo u njenoj posebnoj plastič- 
nosti: organizacije koje su aktivno uključene u praksu ne mora- 
ju da se ograniče na blaženo čekanje dolaska društvenih promena. 
One žive u sadašnjosti sa svom mogućom borbenošću, ne žrtvuju- 
ći ni sadašnjost budućnosti, niti budućnost sadašnjosti. Iz toga, iz 
te sposobnosti da se susretne istovremeno i sa zahtevima trenut- 
ka i budućnosti, i iz ove prilagođenosti dvostrukom zadatku koji 
bi trebalo sprovesti, sledi da je ideal kojem teže — daleko od toga 
da je u senci ili zanemaren — time razjašnjen, definisan i učinjem 

Zbog toga je ujedno i glupo i pogrešno smatrati "zastupnicima 
svega-ili-ničeg" one revolucionarke koje crpe inspiraciju iz meto- 
da direktne akcije. Naravno, one propagiraju oduzimanje SVEGA 


buržoaziji! Međutim, dok ne dođe takvo vreme kada će imati dovolj- 
no snage da sprovedu opšte razvlašćivanje kapitalista, one se neće 
zaustavljati na svojim idejama i neće propuštati šansu da osvoje 
delimična poboljšanja koja, pošto su osvojena na račun privilegi- 
ja kapitalista, predstavljaju neku vrstu delimičnog razvlašćivanja i 
pripremaju put za mnogo veće zahteve. 

Odavde je jasno da je direktna akcija prosto i jednostavno oživlja- 
vanje duha pobune: ona oživljava klasnu borbu, podižući je iz sveta 
teorije i apstrakcija, u svet prakse i dostignuća. Kao rezultat toga, 
direktna akcija je klasna borba koja živi svakodnevno, konstantni 
napad na kapitalizam. 

Zbog toga je tako omražena kod političara — tih izroda — koji su 
se postavili kao "predstavnici" i "episkopi" demokratije. Sad, ako 
radnička klasa, prezirući demokratiju, ode i korak dalje i potraži 
alternativni put na terenu ekonomije, šta će ostati od ovih "posred- 
nika" koji su se postavljali kao zastupnici proletarijata? 

Upravo zbog toga je još više omražena i suzbijana od strane bur- 
žoazije! U njoj ona vidi opasno ubrzavanje svoje smrti samom či- 
njenicom da se radnička klasa nalazi na putu izgradnje potpuno 
novog okruženja, povećavajući snagu i samopouzdanje direktnom 
akcijom, definitivno raskidajući sa prošlošću, i oslanjajući se na 
sopstvene mogućnosti izgradnje potpuno novog mentaliteta. 


NEOPHODNOSIT TRUDA 


Toliko je opštepoznato da mora da postoji borba protiv svih obli- 
ka prepreka koje stoje na putu razvoja čovečanstva, da izgleda ap- 
surdno da mora da se ukazuje na neophodnost truda. 

U stvari, ako nema akcije, šta ostaje ako ne inertnost, beskičme- 
njaštvo i pasivno prihvatanje ropstva? U vreme depresije i inercije, 
žene se degradiraju u status tegleće stoke, robinja uhvaćenih u bez- 
nadežno rmbačenje; njihovi umovi su umrtvljeni, zatupljeni i bez 

ga ne bi promenilo odnose: na jednoj strani bi i dalje bile zaposlene 
i vođene, a na drugoj strani — poslodavci i vođe. 


Očigledno delimični uspesi (bez obzira koliko ih smatramo važ- 
nim i čak i ako dosta nagrizaju privilegije) ne utiču na izmenu eko- 
nomskih odnosa — odnosa između gazde i radnice, između vođe i 
vođenih. Time se nastavlja radnička podređenost Kapitalu i Državi. 
Iz toga sledi da socijalno pitanje ostaje veliko kao i do tada, i "ba- 
rikada" koja deli proizvođačice od parazita, koji žive od njih, nije 
pomerena, a kamoli srušena. 


Bez obzira koliko se skrati radno vreme, bez obzira koliko visoko 
mogu da odu plate, koliko "komforna" može da postane fabrika što 
se tiče higijene, itd. sve dok postoji odnos poslodavac-zaposlena 
i vladar-podređena, postojaće i dve klase, u međusobnoj borbi. A 
borba će rasti u stepenu u kom eksploatisana i ugnjetavana klasa, 
rastuće snage i svesnosti, postiže ispravnije uvažavanje svoje druš- 
tvene vrednosti; kao rezultat, unapređivanje, obrazovanje i jačanje 
će joj doneti veću živahnost u umanjivanju privilegija suprotstav- 
ljene, parazitske klase. 


I ovo će trajati sve dok ne pukne samo nebo! Do dana kada rad- 
nička klasa — nakon što se očeličila za konačni obračun, nakon što 
se ojačala kroz konstantne i sve češće obračune sa neprijateljem — 
postane dovoljno moćna da pokrene odlučujući napad... I to će biti 
direktna akcija dovedena do svoje krajnosti: generalni štrajk! 


Stoga, da sumiramo, pažljivo ispitivanje društvenog fenomena 
dozvoljava nam da se suprotstavimo fatalističkoj teoriji koja pro- 
glašava jalovost truda, i protiv tendencije da se očekuje da bolja 
vremena dođu iz loših koja bi navodno pokrenula pobunu. Napro- 
tiv, jasno shvatanje ovih fenomena rađa ideju o procesu razvijanja 
akcije: otkrivamo da udarci koje trpi buržoazija, komadići koji se 
od nje otrgnu, razvijaju plamen otpora: i vidimo, takođe, da kao što 
život rađa život, tako i akcija rađa akciju. 

ali to se neće ponavljati! Siromaštvo joj je ubilo svu volju, sav duh 
bunta. 


Ova zapažanja — koja svako od nas može da proveri i nađe druge 
primere — doprinose odbacivanju te bizarne teorije da će nesreća za 
nesrećom i represija za represijom zasejati seme revolucije. Napro- 
tiv, sasvim obrnuto je istina! Ona koja je oslabljena, koja sticajem 
okolnosti živi ograničeni život materijalne i moralne robinje, ne- 
će se usuditi da se suprotstavi ugnjetavanju: plašeći se pogoršanja, 
uvući će rogove i odbiće da se pokrene ili napravi ikakav napor, i 
valjaće se u svojoj nesreći. Drugačije stoje stvari sa onom koja je 
svoju ljudskost stekla borbom, onom koja — imajući manje uzak ži- 
vot i otvoreniji um, i koja je gledala svog eksploatatora u lice — zna 
da može da mu se suprotstavi. 


Upravo zbog toga delimična poboljšanja ne proizvode efekat us- 
pavljivanja radnica: umesto toga, ona deluju kao dodatna uverava- 
nja i podstrek na sledeći korak i postavljanje novih zahteva. Rezul- 
tat boljih uslova — što je uvek posledica izražene proleterske moći — 
bilo da su ih zainteresovane grupe postigle borbom ili je buržoazija 
smatrala da je mudro da napravi ustupke, u cilju ublažavanja suko- 
ba koje u budućnosti očekuje — doprinosi dostojanstvu i svesnosti 
radničke klase, a posebno — i iznad svega! — doprinosi rastu i izoš- 
travanju apetita za borbu. Oslobađanjem od psihološkog i intelek- 
tualnog siromaštva, radnička klasa sazreva: postiže veću osetljivost, 
postaje svesnija eksploatacije koju trpi i raste njena odlučnost da je 
se oslobodi: takođe, postiže jasniju sliku nepremostivog kontrasta 
između svojih interesa i interesa kapitalističke klase. 


Međutim, ma koliko ih neko smatrao važnim, ova delimična po- 
boljšanja ne mogu da zamene revoluciju, niti da je zaobiđu: raz- 
vlašćivanje kapitala ostaje neophodnost da bi oslobođenje postalo 
moguće. 

Zapravo, čak i ako pretpostavimo da bi kapitalističko profiter- 
stvo i otrovna uloga Države moglo da bude ozbiljno ograničeno, 
teško da bi to ograničenje moglo da ih potpuno uguši. Ništa od to- 

misli; njihovi vidici su skučeni; ne mogu da zamisle budućnost, niti 
da pretpostave da može biti ikakvih poboljšanja trenutnog stanja. 
Ali akcija sve diže na noge! One se otresaju ukočenosti, njihovi 
oslabljeni mozgovi počinju da rade i blještava energija transformiše 
i preoblikuje ljudske mase. 
Zato što je akcija so života... Ili, jednostavnije rečeno, to je sam 
život! Živeti znači delovati ... Delovati znači biti živ! 


KATASTROFALNO ČUDO 


Pa ovo su banalnosti! Ipak, na poentu mora da se ukaže i trud 
mora da se veliča, jer je protivrečno obrazovanje uticalo na pret- 
hodne generacije i u njihovim redovima stvorilo zatupljujuće ideje. 
Jalovost truda je uznesena na nivo teorije i obznanjeno je da će re- 
volucionarni uspeh doći neminovnim sledom događaja; katastrofa 
će, proglašavaju, doći automatski. Baš kada, neminovnim tokom 
događaja, kapitalističke institucije dostignu tačku maksimalne ten- 
zije. Tada će same eksplodirati! Trud je na ekonomskom polju pro- 
glašen suvišnim, akcija žene protiv okruženja koje je ograničava 
proglašena je jalovom. Njoj je ostala samo jedna nada: da pokuša 
da se infiltrira u buržoaske parlamente i sačeka sigurnu eksploziju 
katastrofe. 

Učili su nas da će do toga doći mehanički i da je tome nemoguće 
uteći, kada dođe vreme; pošto je koncentracija kapitala pod utica- 
jem unutrašnjih zakona same kapitalističke proizvodnje, mnoštvo 
kapitalističkih magnata, uzurpatora i monopolista će tonuti sve ni- 
že ... i doći će dan kada će, zahvaljujući osvajanju političke vlasti, 
izabrani predstavnici ljudi pomoću zakona i uredbe razvlastiti ovu 
šačicu velikih kapitalističkih barona. 

Koliko samo opasnu i protivrečnu iluziju predstavlja ovo pasiv- 
no iščekivanje dolaska mesijanske revolucije! I koliko je godina ili 
vekova potrebno za osvajanje političke vlasti? Pa čak i pretpostav- 
ljajući da je osvojena — da li će do tada dovoljno opasti broj kapita- 

lističkih magnata? Čak i ako se pretpostavi da će širenje trustova 
progutati srednju buržoaziju, sledi li iz toga da će ona biti gurnuta u 
redove proletarijata? Zar ne bi ona, naprotiv, prokrčila sebi mesto 
u tim trustovima, i zar ne bi broj parazita koji žive ne proizvodeći 
ništa bio bar jednak današnjem? Ako je odgovor potvrdan, zar ne 
možemo da zaključimo da će se privilegovani sloj starog društva 
boriti protiv zakona i uredbi koje bi trebalo da ga razvlaste? 


Pojavilo bi se mnoštvo novih problema pred kojima bi radnička 
klasa bila nemoćna ili zbunjena ne znajući šta da radi, samo ako 
bi se napravila greška padom u iluzornu nadu da će se revolucija 
desiti bez ikakvog direktnog napora s njene strane. 


TAKOZVANI "GVOZDENI ZAKON" 


Dok nas zaslepljuju tom verom u mesijansku Revoluciju, i da bi 
nas zaglupili još više i bolje ubedili da nema šta da se postiže, da 
ništa ne treba da se uradi, i da bi nas gurnuli još dublje u mulj neak- 
tivnosti, indoktriniraju nas 'gvozdenim zakonom nadnica". Uče nas 
da je, pod neumoljivom formulom (što je pre svega delo Ferdinanda 
Lasala), svaki trud u sadašnjem društvu gubljenje vremena, svaka 
akcija jalova, pošto ekonomska kretanja ubrzo ponovo izgrađuju 
ćeliju siromaštva iz koje proletarijat ne može da se probije. 

Pod ovim gvozdenim zakonom — koji je tako postao kamen te- 
meljac socijalizma — proklamovano je da "kao opšte pravilo, pro- 
sečna nadnica neće biti viša od onoga što je radnici potrebno da 
preživi". I još kažu: "To je određeno samim pritiskom kapitala, i on 
može nadnicu spustiti i ispod minimuma neophodnog za preživlja- 
vanje radnice ... Jedino što utiče na visinu nadnice je velika ili mala 
rezerva radne snage..." 

Kao dokaz nemilosrdnog delovanja ovog zakona, napravljeno je 
poređenje između radnica i robe: ako je na tržištu gomila krompira, 
biće jeftini; ako ih je malo, cena će rasti ... isto važi i za radnicu, 

U VELIKOM ZLU NIJE SEME POBUNE! 


Paralelno sa ovim obogaljujućim uverenjem u nemogućnost pro- 
boja iz vrzinog kola "gvozdenog zakona nadnica", i putem pogreš- 
nog zaključivanja iz ovog "zakona" — da će se revolucija desiti bez 
ikakvog napora od strane radnica — neki ljudi bi se veselili da pro- 
nađu bilo kakvo povećanje "pauperizacije", povećanja bede, samo- 
volje poslodavaca, državne represije, i sličnog. Po onome što ovi 
loši logičari pričaju, Revolucija će buknuti iz ogromnog zla! Zbog 
toga se njima svako povećanje bede i nedaće čini kao dobra stvar, 
koja ubrzava dolazak kobnog časa. 


Pa to je ludost bolesnog mozga! Budalaština! Jedina stvar koju 
širenje zla može da izazove — bez obzira u kojoj formi da se zlo 
pojavi — je da još više izmuči one koje zadesi. I to se lako pokazuje. 
Umesto da tražimo reči za ovo, dovoljno je samo pogledati okolo. 

U kojim je strukama revolucionarni sindikalizam najrazvijeniji? 
U onim u kojim, ne morajući da se upuštaju u preterano dug rad, 
drugarice mogu po završetku smene da žive društveni život, prisus- 
tvuju sastancima, i da se uključe u stvari od zajedničkog interesa: u 
onim u kojim plate nisu toliko niske da svako izdvajanje za dažbi- 
ne, pretplatu na novine ili kupovinu knjige znači jedan hleb manje 
na stolu. 


Nasuprot tome, u strukama u kojima su trajanje i intenzitet ra- 
da preterani, kada napokon radnica napusti prinudnu službu svom 
gazdi, ona je i fizički i mentalno "istrošena"; usled čega je njena 
jedina želja, pre nego što se vrati kući da jede i spava, da drmne 
nekoliko gutljaja alkohola da se razmrda, podigne duh i zaboravi 
probleme. Ne padne joj na pamet da svrati do sindikata, prisustvu- 
je sastancima — njeno telo je toliko izmučeno i njen mozak toliko 
izmoren poslom. 


Isto tako, kakav trud može da se očekuje od nesrećnice posustale 
pod hronično teškim okolnostima, jadnice koju je slomila nezapos- 
lenost i oskudica? Možda će, u naletu besa, pokazati neki otpor ... 

ca podiže svoje fabrike, nalazimo sasvim suprotni fenomen: ovde 
su plate vrlo niske, a radni uslovi preterano zahtevni. Razlog tome 
je što kapitalistički pritisak sam određuje radne uslove, pošto je 
ovde volja radnica uspavana; pošto još uvek nije spoznala i prihva- 
tila svoju snagu, radnica je još uvek svedena na status "robe", zbog 
toga je žrtva potpunog uticaja pretpostavljenog "zakona nadnica". 
Ali ako varnica otpora vrati u život žrtvu eksploatacije, situacija 
će se promeniti! Ljudsku prašinu — što je proletarijat bio do sada — 
potrebno je samo okupiti u revolucionarni sindikalni blok, i na pri- 
tisak gazda će se odgovoriti silom koja može biti slaba i nespretna 
u početku, ali koja će ubrzo postati snažnija i svesnija. 


Tako se u svetlu iskustva pokazuje koliko je iluzoran i pogrešan 
ovaj proklamovani "gvozdeni zakon nadnica". "Gvozdeni zakon", je 
li? Bolje nađite neki drugi — ovaj nije ni gumeni zakon! 


Nesreća je što su posledice prodora ove kobne formule u svet ra- 
da mnogo ozbiljnije od običnog lošeg argumenta. Ko bi mogao da 
zna koliko je patnje i razočaranja ona izazvala? Suviše je dugo rad- 
nička klasa počivala i dremala na ovom lažnom jastuku. Tu se radi 
o logičnoj vezi: teorija da je napor uzaludan raširila je neaktivnost. 
Pošto je proglašena besmislenost akcije, jalovost borbe, nemoguć- 
nost trenutnog poboljšanja, svaki trag pobune je zatrt. Zaista, čemu 
borba, kada je trud unapred označen kao besciljan i neproduktivan, 
kada znamo da smo osuđeni na neuspeh? Pošto je borba obećavala 
jedino udare — bez nade čak i za najmanje poboljšanje — nije li bilo 
pametnije ostati miran? 


Tim argumentom je radnička klasa uspavana! Ona se navikla na 
apatiju, koja je oružje u rukama buržoazije. Stoga, kada su pod pri- 
tiskom okolnosti radnice naterane u spor sa kapitalistima, one su 
teškog srca ulazile u borbu: štrajk je čak postao zlo koje treba trpeti 
ako ga nije moguće sprečiti, i u koji su se one upuštale bez iluzija 
da bi realno poboljšanje moglo da se postigne čak i od poželjnog 
razrešenja. 

kažu: njena nadnica varira u odnosu na obilje ili nedostatak radne 
snage! 

Protiv ovog nemilosrdnog argumenta apsurdne logike, niko nije 
podigao glas: tako da zakon nadnica može da se prihvati kao ispra- 
van ... ali sve dok se radnica smatra robom! Sve dok je, kao vreća 
krompira, pasivna i inertna, trpeći variranja na tržištu ... Sve dok 
povija svoja leđa i podnosi gazdina ponižavanja ... zakon nadnica 
funkcioniše. 

Međutim, stvari se pokreću u drugom pravcu onog trenutka ka- 
da tračak svesti podigne ovu krompir-radnicu u život. Kada, umes- 
to da se prepusti inerciji, beskičmenjaštvu, očajanju i pasivnosti, 
radnica uvidi svoju vrednost ljudskog bića, i kada je prožme duh 
pobune: kada se potrudi, enegrično, voljno i aktivno; kada, umesto 
da nesvesno češe ramena o svoje susedke (kao krompir među osta- 
lim krompirima) i kada sa njima stupi u kontakt, u interakciju, kada 
one odgovore na nju; kada napokon radnički blok oživi i pokrene 
se ... tada je gotovo sa smešnim tokom zakona nadnica. 


NOVI FAKTOR: VOLJA RADNICE! 


Na tržištu rada se pojavio novi faktor: volja radnice! I ovaj faktor, 
nepoznat kada se radi o određivanju cene vreće krompira, utiče na 
određivanje visine nadnice; njegov uticaj može biti veći ili manji, 
zavisno od stepena aktivnosti radne snage, što je proizvod saglasja 
individualnih težnji u zajedničkoj borbi — ali, bio on jak ili slab, ne 
može se poreći. 

Tako se radničko jedinstvo suprotstavlja kapitalističkoj moći, to 
je moć koja može da mu parira. Nejednakost između dve strane 
— koja je očigledna kada je eksploatator suočen samo sa jednom 
radnicom — smanjuje se proporcionalno stepenu jedinstva koji je 
postignut u radničkom bloku. Od tada je proleterski otpor, bilo pri- 
kriveni ili otvoreni, svakodnevni fenomen: suprotstavljenost rada i 
kapitala se intenzivira i postaje hronična. Rad ne pobeđuje uvek u 

ovim pojedinačnim sukobima: međutim, čak i kada izgubi, radnice 
koje su se borile postižu određeni uspeh: njihov je otpor suzbio pri- 
tisak od strane poslodavaca i najčešće naterao poslodavca na neke 
ustupke. U tom slučaju je karakter visoke solidarnosti u revoluci- 
onarnom sindikalizmu odbranjen i opravdan: rezultat borbe donosi 
poboljšanje i nepoverljivoj, manje svesnoj braći, i štrajkačice uživa- 
ju moralno zadovoljstvo što su se borile za dobrobit svih. 

Velika većina teoretičara "gvozdenog zakona" priznaje da jedins- 
tvo rada vodi povećanju nadnica. Činjenice su toliko očigledne da 
bi morali mnogo da se potrude da bi ih doveli u pitanje. Međutim, 
oni tvrde da se paralelno sa povećanjem nadnica povećavaju i tro- 
škovi života, tako da nema povećanja kupovne moći radnice, čime 
se korist od veće plate briše. 

Postoje uslovi u kojima zaista možemo da nađemo takva kreta- 
nja: ali povećanje troškova života, u direktnoj vezi sa povećanjem 
plate, nije tako konstantno da bi moglo da se uzme kao aksiom. Po- 
red toga, kada se takvo nešto i desi, to je — najčešće — dokaz da je 
radnica, nakon što se borila kao proizvođačica protiv svog gazde, 
propustila svoje interese kao potrošačica. Pasivnost kupca prema 
trgovcu, zakupca prema zemljoposedniku, itd. je najčešće ono što 
trgovcu, zemljoposedniku, itd. omogućava da povrati od radnice, 
kao potrošačice, ono što je ona uspela da osvoji kao proizvođačica. 

Dalje, neoboriv dokaz da povećanje nadnice ne mora nužno da 
vodi paralelnom povećanju troškova života nalazi se u zemljama 
gde je radni dan kraći, a nadnice više: život je tamo jeftiniji i manje 
ograničen nego u zemljama gde je radni dan duži, a nadnice niže. 


NADNICE I TROŠKOVI ŽIVOTA 


U Engleskoj, SAD-u i Australiji, radni dan najčešće traje osam 
časova (najviše devet), sa slobodnim vikendom, ali su nadnice tamo 
više nego kod nas. A uprokos tome — i život je tamo lakši. Pre svega 
zbog toga što, tokom šest radnih dana, ili pre — tokom pet i po (rad 

obično prestaje subotnjeg popodneva), radnica zaradi dovoljno da 
se izdržava sedam dana u nedelji: potom, zato što su, generalno, 
cene osnovnih potrepština niže nego u Francuskoj, ili ih je svakako 
lakše priuštiti u odnosu na nivo nadnica. 

(Oslanjajući se na reči nekih, mnogi ljudi nekritički prihvataju 
i ponavljaju priču da je "život skup" u pomenutim zemljama. Či- 
njenica je da je luksuzna roba vrlo skupa tamo: život "društva" je 
tamo veliki teret: sa druge strane, osnovne potrepštine su dostupne. 
Uostalom, zar ne znamo da — iz recimo SAD-a — uvozimo pšenicu, 
voće, konzervisanu hranu i fabričke proizvode, itd. što je (uprkos 
tome što njihovu cenu povećava cena transporta i uvoznih cari- 
na) konkurentno sličnim proizvodima na našem tržištu? Iz toga je 
očigledno da se u SAD-u ovi proizvodi ne prodaju po višim cena- 
ma ... Možemo da navedemo i druge slične primere, ali bi to zbog 
ograničenosti pamfleta bilo nepraktično.) 

Ovakve činjenice obaraju "gvozdeni zakon". Naročito zbog toga 
što nema mesta tvrđenju da su više plate u ovim zemljama rezultat 
nedostatka radne snage. I u SAD-u, i u Australiji i Engleskoj, ne- 
zaposlenost je veliki problem. Zbog toga je jasno da su bolji radni 
uslovi u ovim zemljama rezultat nečeg drugog, a ne ograničenosti 
rezerve radne snage: rezultat su volje radnica! Ovi poboljšani us- 
lovi rezultat su napora radnica, njihove odlučnosti u odbijanju da 
prihvate vegetativni, ograničeni život, i izvojevani su kroz borbu 
protiv Kapitala. Međutim, ma koliko da su nasilne bile ove ekonom- 
ske borbe koje su poboljšale radne uslove, one ipak nisu stvorile re- 
volucionarnu situaciju: one nisu suprotstavile rad kapitalu, tokom 
konfrontacija licem u lice. Radnice nisu — u svakom slučaju, ne kao 
jedno telo — postigle klasnu svest: do sada su njihovi zahtevi bili 
preterano skromni, kroz težnju da se prilagode postojećem druš- 
tvu. Ali vremena se menjaju! Englezi, Jenkiji i ostali, u procesu su 
sticanja klasne svesti koja im je ranije nedostajala. 

Ako sad napustimo ova društva visokih plata i kraćeg radnog 
dana, i vratimo se ovoj našoj seljačkoj regiji u kojoj — zadovoljni 
što nalaze neuku i popustljivu populaciju — mnoštvo industrijala- 

